הדס כהן

הדס כהן (נולדה ב-7 באוקטובר 1993) היא פזמונאית, זמרת ומלחינה ישראלית.

== ביוגרפיה ==
במאי 2016 יצא השיר הראשון שכתבה כהן, "זמני בעולם", כחלק מפרויקט "שיר וזיכרון" של רשת ג'. את השיר ביצע אסי ישראלוף, שגם הלחין אותו יחד נועם עקרבי. השיר נכתב לשם הנצחתו של עמית בוסידן, בן דודתה של הדס שנפל במבצע "חומת מגן", ובהשראת סיפורו. בנובמבר של אותה השנה, הוציאה כהן את הסינגל הראשון שלה כזמרת מבצעת, "אנחנו לא לבד", אותו כתבה והלחינה. את צאתו של השיר חגגה במופע השקה בבית היוצר בנמל תל אביב.

במאי 2017, יצא סינגל הבכורה של הזמרת ליטל קריכלי, "שחור לבן", אותו כהן כתבה והלחינה<ref></ref>.

ביולי 2018, יצא השיר "אנחנו שניים" של עדי ביטי, אשר נכתב על-ידי כהן, עידו אוחיון ומורן דוד, שגם הלחינה אותו. השיר זכה להצלחה ולביקורות חיוביות<ref></ref>.

במרץ 2019, יצא השיר "נשימה" של שירי מימון, אשר נכתב על-ידי כהן והולחן על-ידי מורן דוד. השיר זכה להצלחה מסחררת, מיליוני צפיות ביוטיוב, נכנס לפלייליסט של גלגלצ, ובשיאו היה לשיר הרביעי המושמע ביותר בישראל לפי נתוני מדיה פורסט<ref></ref><ref></ref>. ביוני של אותה השנה, יצא "מישהו יחבק אותי" של שרית חדד, שהיה לשיר הנושא של הסרט "המוסד". השיר נכתב על-ידי כהן, הנרי ומורן דוד, שגם הלחינה אותו. השיר נכנס לפלייליסט של גלגלצ, וקיבל ביקורות חיוביות, לצד הסתייגויות כי אינו מייצג את האופי הקומי של הסרט<ref></ref>. באותו החודש, יצא השיר "יש מי ששומר עליי" של זוכת אקס פקטור ישראל, דניאל יפה. השיר נכתב על-ידי כהן והולחן והופק מוזיקלית על-ידי חן מצגר-אדר<ref></ref><ref></ref>. ביולי 2019, יצא השיר "הוא" של שיר חיימוב. השיר נכתב על-ידי כהן והולחן על-ידי מורן דוד. השיר זכה להשמעות רבות בתחנות הרדיו בישראל, ואף נכח במשך כ-5 שבועות בעשירייה הפותחת של המצעד השבועי של מדיה פורסט, מתוכם כשלושה שבועות במקום הראשון<ref></ref>.

בפברואר 2020 יצא השיר "פירמידות" של עדי ורסנו. השיר נכתב על-ידי כהן, הולחן על-ידי עמרי קסטן והופק על-ידי נועם עקרבי. באותו החודש יצא גם השיר "חיים שלי" בביצועה של כהן, כחלק מפרויקט שיזמה אסתי צרויה רומשקנו, לשם הנצחת בעלה המנוח שנפטר מסרטן. באפריל של אותה השנה, יצא השיר "שיר לערן" בביצועה של שירה גבריאלוב, אותו כתבה כהן, והלחין והפיק מוזיקלית קסטן. השיר, שזכה לשבחים מהמבקרים, נכתב לזכרו של ערן דן-גור, אשר נפל במבצע ברצועת עזה ב-2008<ref></ref><ref></ref><ref></ref>. באוגוסט 2020, יצא השיר "אינתי חייאתי" של להקת חמסה. השיר נכתב על-ידי כהן והולחן על-ידי מורן דוד. למרות חזרתה המחודשת של הלהקה לתודעה עם צאתו, השיר התקבל בשלילה על-ידי המבקרים<ref></ref><ref></ref>. בדצמבר 2020, יצא השיר "יותר מדי" של ויולט לוקץ'. השיר נכתב על-ידי כהן ולוקץ', שגם הלחינה אותו, והופק על-ידי פטריק סבג.

באוקטובר 2021, לאחר הפסקה ממושכת, הוציאה כהן סינגל נוסף כזמרת מבצעת. השיר, "רוץ", נכתב על-ידי כהן במסגרת השתתפותה בסדנת כתיבה של יהל דורון – שהלחין את השיר יחד עם כהן ואף הפיק אותו מוזיקלית.

בפברואר 2022, שחררה כהן את השיר "גבוה", אשר נכתב גם הוא על-ידה, והולחן בשיתוף עם דורון. השיר התקבל בחום, זכה לשבחים, ואף בוצע על-ידי עידן רייכל בהופעתו, באירוחה של כהן<ref></ref><ref></ref>. במאי של אותה שנה, יצא השיר "אוהב בך את הכל" במסגרת האלבום השישי של עידן יניב, בו לקחה חלק בכתיבה לצד יניב ואלון פרץ.

בינואר 2023, יצא השיר "אלף קילומטר" של ענבל פז. את השיר כתבה כהן ללחן של עמרי קסטן. במאי של אותה שנה, שחררה כהן את השיר "יצאתי לטייל" שנכתב והולחן על ידה. בנובמבר 2023, הוציאה כהן שיר ראשון מתוך הפרויקט "הנבחרת של הדס". השיר, "בוא אבא", הולחן על-ידי עמרי קסטן, בוצע על-ידי עמנואל מרון והוקדש לכל הילדים שנחטפו ב-7 באוקטובר ונמצאים בשבי חמאס.

במרץ 2024, יצא השיר השני מתוך הפרויקט "הנבחרת של הדס". השיר, "צ'ארלי", הולחן על-ידי נועה מרגלית ובוצע על-ידי רונית שחר.

== שירים בולטים ==
{| class="wikitable"
|+
!שנה
!אמן
!שיר
!מילים
!לחן
|-
| rowspan="2" |2016
|אסי ישראלוף
|זמני בעולם
|הדס כהן
|אסי ישראלוף, נועם עקרבי
|-
|הדס כהן
|אנחנו לא לבד
|הדס כהן
|הדס כהן
|-
|2018
|עדי ביטי
|אנחנו שניים
|הדס כהן, מורן דוד, עידו אוחיון
|מורן דוד, עידו אוחיון
|-
| rowspan="4" |2019
|שירי מימון
|נשימה
|הדס כהן
|מורן דוד
|-
|שרית חדד
|מישהו יחבק אותי
|הדס כהן, מורן דוד, הנרי
|מורן דוד
|-
|דניאל יפה
|יש מי ששומר עליי
|הדס כהן
|חן מצגר-אדר
|-
|שיר חיימוב
|הוא
|הדס כהן
|מורן דוד
|-
| rowspan="2" |2020
|שירה גבריאלוב
|שיר לערן
|הדס כהן
|עמרי קסטן
|-
|חמסה
|אינתי חייאתי
|הדס כהן, מורן דוד
|מורן דוד
|-
|2021
|הדס כהן
|רוץ
|הדס כהן
|הדס כהן, יהל דורון
|-
| rowspan="2" |2022
|הדס כהן
|גבוה
|הדס כהן
|הדס כהן, יהל דורון
|-
|עידן יניב
|אוהב בך את הכל
|אלון פרץ, עידן יניב, הדס כהן
|אלון פרץ, עידן יניב
|-
| rowspan="3" |2023
|ענבל פז
|אלף קילומטר
|הדס כהן
|עמרי קסטן
|-
|הדס כהן
|יצאתי לטייל
|הדס כהן
|הדס כהן
|-
|עמנואל מרון
|בוא אבא
|הדס כהן
|עמרי קסטן
|-
|2024
|רונית שחר
|צ'ארלי
|הדס כהן
|נועה מרגלית
|}

== קישורים חיצוניים ==
* [https://www.facebook.com/hadas.cohen.71093 הדס כהן] ברשת החברתית פייסבוק
* [https://shironet.mako.co.il/artist?type=works&lang=1&prfid=18978 הדס כהן] באתר שירונט
* [https://www.nli.org.il/he/items/NNL_MUSIC_AL997010396218805171/NLI הדס כהן] באתר הספרייה הלאומית של ישראל

== הערות שוליים ==

2023 04
קטגוריה:פזמונאיות ישראליות
קטגוריה:מלחינות ישראליות
קטגוריה:זמרות ישראליות